 “Ukweli Yanga na Azam ndiyo timu zinazotuumiza akili kwa sababu kushinda kwao zinaondoa matumaini yetu ya kuwa mabingwa msimu huu, ingawa tumekuwa tukipambana kushinda mechi zetu, lakini imekuwa kama kazi bure kutokana na wao kushinda mechi zao,” alisema Aziz.Kiungo huyo aliyewahi kuzichezea klabu za Simba, Azam na Coastal Union, alisema anashangazwa kuona timu nyingine zinapocheza na timu hizo zinashindwa kupambana na kujikuta zinafungwa kirahisi na kupoteza ladha ya ushindani kwenye ligi.Alisema kitu ambacho kinasababisha hali hiyo ni timu nyingi zinazoshiriki Ligi Kuu kusajili wachezaji ambao hawana uzoefu wa kutosha kwenye ligi na kuzihofia timu hizo. Nahodha huyo alisema pamoja na yote, lakini bado wataendelea kupambana bila kuihofia timu yoyote, akiamini lengo lao linaweza kufanikiwa kutokana na namna walivyojipanga chini ya kocha wao Jamhuri Kihwelo na msaidizi wake Habibu Kondo.